**Kabuki** (jap. 歌舞伎, u značenju: „pjesma-ples-vještina" ili „neobično kazalište") je vrsta tradicionalnog japanskog kazališta u obliku igrane drame; nastalo krajem 16. i početkom 17. stoljeća (razdoblje Edo); oslikava tadašnje političke i društvene promjene u zemlji, povijesne događaje, moralne konflikte u ljubavnim odnosima i sl. Nasuprot starijim umjetničkim oblicima kao što je noh kazalište, koji su bili rezervirani za aristokraciju, kabuki je bio popularan među siromašnijim stanovništvom u gradovima. Od 2008. godine kabuki kazalište je upisano na UNESCO-v popis nematerijalne svjetske baštine u Aziji i Oceaniji.

Najpoznatije kabuki kazalište je Kabukiza u Tokiju.

Predstava *Shibaraku* u tokijskom kazalištu Kabukiza iz 1895. godine
Kabuki aragoto (grubi) glumac

Povijest
--------

Predstava Topknot Bunshichi, autora Enokida Kenja, u izvedbi australijskog Za Kabuki kazališta 2010. god.
Kabuki je nastao početkom 17. stoljeća kada je Izumo no Okuni, vjerojatno miko (šamanska šinto svećenica) u hramu Izumo-taisha, počela izvoditi nove plesove i pjesme u preuhlim koritima rijeke Kyoto.

Kada je Tokugawa Ieyasu 1603. godine dobio titulu šoguna, u Japanu je otpočelo razdoblje jake vojno-centralizirane države i potpune izolacije. Ipak, japanski umjetnici su uspjeli iskoristiti takvo stanje za razvijanje umjetnosti, u kazalištu se razvija kabuki i bunraku drame, a u slikarstvu ukiyo-e (drvorez u boji). Kada se Japan 1868. god. otvorio svijetu, kabuki glumci nastojali pojačati ugled ovog kazališta među gornjom klasom građana i prilagoditi tradicionalne stilove modernom ukusu. Danas je kabuki najpopularniji oblik tradicionalnog japanske drame.

Odlike
------

Izvorno su u kabuki kazalištu glumile samo žene, ali su s vremenom muške uloge preuzeli muškarci, a kasnije i sve ženske, što je ostalo do danas. Glumci koji su se specijalizirali za ženske uloge se nazivaju *onnagata*. Ostale dvije značajne vrste glumaca su *aragoto* (grubi stil glume) i *wagoto* (nježni stil). Glumci koriste staromodni jezik koji sve teže razumiju čak i današnji Japanci. Pri tome govore monotonim glasom, praćeni tradicionalnim japanskim instrumentima. Pozornica je opremljena s nekoliko sprava kao što je pješački most (*hanamichi*) koji se može pružiti u gledalište.

Kabuki drame se bave povijesnim događajima i moralnim ljubavnim sukobima. Njegove osobitosti su jedinstvena glazba, kostimi, kazališne naprave i pomagala, kao i specifične drame, jezik i načini glume kao što je *mie* u kojemu glumac mora držati određenu pozu koja utvrđuje njegov karakter. *Keshÿ*, posebna vrsta snažne šminke, pruža element lako prepoznatljivog stila, čak i onima koji nisu upoznati s ovim umjetničkim oblikom. Tako je nastao izraz *kabukimono* (歌舞伎者) za osobe koje bi se odjevale bizarno i šepurile po ulici.

Izvori
------

***Kabuki*** na Wikimedijinoj ostavi

1. ↑  Louis Frederic, „Kabuki" u djelu *Japan Encyclopedia*, 2002. Harvard University Press, Cambridge, Massachusetts
2. 1 2 3  Kabuki theatre na službenim stranicama UNESCO-a () Preuzeto 24. studenog 2012.
3. ↑  Francils Haar, *Japanese Theatre In Highlight: A Pictorial Commentary*, 1971. Greenwood P. Westport, str. 83.

Vanjske poveznice
-----------------

* Kabuki - tradicionalno japansko kazalište Arhivirano 2010-10-08 na Wayback Machine-u

| * p
* r
* u
Svjetska baština u Japanu |
| --- |
|  | 
Fudžijama • Gusuku i drugi spomenici kraljevstva Ryukyu • Dvorac Himeji • Budistička čista zemlja Hiraizumija • Budistički spomenici područja Horyu-ji • Šintoistički hram Itsukushima • Rudnici srebra Iwami Ginzan i njihov kulturni krajolik• Svetišta i hodočasnički putovi u brdima poluotoka Kii • Historijski spomenici starog Kyota (Kyoto, Uji i Otsu) • Kupola atomske bombe u Hirošimi • Historijski spomenici stare Nare • Hramovi i svetišta Nikka • Bukova šuma na planini Shirakami-Sanchi • Shiretoko • Otoci Ogasawara • Historijska sela Shirakawa-go i Gokayama • Šuma cedrova na Yakushimi
 | Japanska zastava |
| **Japanska nematerijalna svjetska baština**
Tradicionalni ples Ainu • Žetvena molitva Akiu no Taue Odori u gradu Akiu • Kazalište lutaka Bunraku • Ritualna izvedba Daimokutate u gradu Nara • Festival Dainichido Bugaku • Ples Gagaku • Ritualni ples Hayachine Kagura u gradu Hanamaki • Parada Hitachi Furyumono • Ceremonija plutanja Yamahoko • Kazalište Kabuki • Novogodišnji festival Koshikijima no Toshidon • Kazalište Noh • Poljoprivredni ritual Oku-noto no Aenokoto • Proizvodnja tkanina ramie u pokrajini Uonuma, prefektura Niigata • Sekishu Banshi proizvodnja papira pokrajine Ivami (Shimane) • Festival nove godine Chakkirako u gradu Miura, prefektura Kanagawa
 |